Παρακολούθηση και έλεγχος μεταλλευτικών και λατομικών εργασιών
Αίτηση - αναφορά Νομικού ή Φυσικού Προσώπου ή έγγραφο άλλης Υπηρεσίας.
Στην αίτηση - αναφορά ή στο έγγραφο θα πρέπει να αναγράφονται τα απαραίτητα στοιχεία που στοιχειοθετούν παραβάσεις της λατομικής/μεταλλευτικής νομοθεσίας που εμπίπτουν στις αρμοδιότητες των Τμημάτων Επιθεώρησης Μεταλλείων, προκειμένου να επιληφθούν του θέματος. Στις περιπτώσεις αυτεπαγγέλτου ελέγχου, είτε μέσω αυτοψίας, είτε μέσω διοικητικού ελέγχου δεν απαιτείται προηγούμενη ενημέρωση της Υπηρεσίας.
Κατάθεση από τον αιτούντα (δια ζώσης ή ταχυδρομικά)
Προϋπόθεση για την έναρξη της διαδικασίας είναι να έχουν προγραμματιστεί τακτικές επιθεωρήσεις σε μεταλλευτικούς και λατομικούς χώρους κατά την έννοια των διατάξεων του ΚΜΛΕ (ΦΕΚ 1227/Β/2011) και κατ΄εφαρμογή της παρ. 1 του αρ. 3 του ΚΜΛΕ (ΦΕΚ 1227/Β/2011).
Επίσης προϋπόθεση για την έναρξη είναι και οποιοδήποτε συμβάν που περιέρχεται σε γνώση της Υπηρεσίας μετά από καταγγελία ιδιωτών ή άλλων υπηρεσιών ή αρχών (Αστυνομικών, Εισαγγελικών κτλ) και αναφέρεται σε παραβάσεις της εξορυκτικής νομοθεσίας μεταλλευτικής ή λατομικής δραστηριότητας.
Περίπτωση στην οποία διενεργείται έκτακτη επιθεώρηση είναι και τέλεση εργατικού ατυχήματος ή δυστυχήματος κατά την έννοια του άρ. 96 του ΚΜΛΕ (ΦΕΚ 1227/Β/2011).
Εναρξη της διαδικασίας πραγματοποιείται όταν μετά από διοικητικό έλεγχο του αρχείου της Υπηρεσίας προκύψει ότι μία εξορυκτική δραστηριότητα στερείται βασικών στοιχείων της αδειοδότησης (π.χ. Απόφαση Περιβαλλοντικών όρων, σύμβαση μίσθωσης, μη ανάθεση καθηκόντων Επιβλέποντος Μηχανικού, Τεχνικού Ασφαλείας & Ιατρού Εργασίας κλπ).
Η διαδικασία αφορά στη διενέργεια επιθεωρήσεων και ελέγχων στους φορείς έρευνας και εκμετάλλευσης λατομείων και μεταλλείων της χώρας, κατά την έννοια του αρ. 2 του ΚΑΝΟΝΙΣΜΟΥ ΜΕΤΑΛΛΕΥΤΙΚΩΝ ΚΑΙ ΛΑΤΟΜΙΚΩΝ ΕΡΓΑΣΙΩΝ - ΥΑ ΑΡΙΘ.: Δ7/Α/ΟΙΚ.12050/2223/23-05-11 (ΦΕΚ 1227/Β), (ΚΜΛΕ) με γνώμονα την ορθολογική εκμετάλλευση, την ασφάλεια και την υγεία των εργαζομένων και των περιοίκων, καθώς και την προστασία του περιβάλλοντος.
Ο φορέας που διαβιβάζει την αναφορά/καταγγελία ενδέχεται να συμπεριλάβει και συμπληρωματικά στοιχεία, όπως για παράδειγμα φωτογραφίες, τοπογραφικά σχεδιαγράμματα κλπ, προκειμένου να τεκμηριώσει επαρκέστερα τα αναγραφόμενα. Εξυπακούεται ότι στις περιπτώσεις αυτεπαγγέλτου ελέγχου, είτε μέσω αυτοψίας, είτε μέσω διοικητικού ελέγχου εκ του γραφείου δεν απαιτείται κάποια ενημέρωση της Υπηρεσίας.
Δίνεται εντολή από τον αρμόδιο Εισαγγελέα για τη διενέργεια επιθεώρησης στο πλαίσιο διερεύνησης αξιόποινων πράξεων που εμπίπτουν στην μεταλλευτική/λατομική νομοθεσία.
Τμήματα Επιθεώρησης Μεταλλείων Σωμάτων Επιθεώρησης Νοτίου και Βορείου Ελλάδος του ΥΠΕΝ
Η επιθεώρηση δύναται να περιλαμβάνει επιτόπιο έλεγχο ή διοικητικό έλεγχο. Οι παραπάνω έλεγχοι πραγματοποιούνται ύστερα από πρόγραμμα τακτικών επιθεωρήσεων, εκτάκτων επιθεωρήσεων και καταγγελιών που περιέρχονται στο αρμόδιο Τμήμα Επιθεώρησης Μεταλλείων από οποιοδήποτε φορέα (Ιδιώτες, Δήμους, Περιφέρειες, Αποκεντρωμένες Διοικήσεις, Υπουργεία, Ανεξάρτητες Αρχές, Εισαγγελικές Αρχές κλπ). Στην περίπτωση διοικητικού ελέγχου, αυτός εκκινείται όταν έπειτα από έρευνα του αρχείου της Υπηρεσίας προκύψει ότι μία εξορυκτική δραστηριότητα στερείται βασικών στοιχείων της αδειοδότησης της (π.χ. Απόφαση Περιβαλλοντικών όρων, σύμβαση μίσθωσης, μη ανάθεση καθηκόντων Επιβλέποντος Μηχανικού, Τεχνικού Ασφαλείας & Ιατρού Εργασίας κτλ). Επίσης, όταν διαπιστωθεί ότι στοιχεία που πρέπει να υποβάλλει περιοδικά ο εκμεταλλευτής ή ο φορέας εκμετάλλευσης στο αρμόδιο Τμήμα Επιθεώρησης Μεταλλείων (ενδεικτικά, ετήσιο Δελτίο Δραστηριότητας ή απραξίας, ετήσιο τοπογραφικό σχεδιάγραμμα, καταστάσεις προσωπικού, εκπαιδευτικά σεμινάρια που πραγματοποιούνται, πίνακας των ατυχημάτων - δυστυχημάτων), δεν είναι πλήρη, τότε διενεργείται διοικητικός έλεγχος.
Στα παραπάνω άρθρα καθορίζονται οι υποχρεώσεις εκμεταλλευτών λατομείων και οι αρμοδιότητες στην περίπτωση διενέργειας ελέγχου σε λατομικούς χώρους.
Στο άρθρο αυτό καθορίζονται οι διαδικασίες ελέγχου δραστηριοτήτων του αρ. 72 οι οποίες υπάγονται σε καθεστώς γνωστοποίησης. Όπως τροποποιήθηκε με το άρθρο 64 του Ν.4512/2018.
Στα παραπάνω άρθρα, περιγράφονται οι διαδικασίες επιτόπιου ελέγχου που διενεργούνται από τα Τμήματα Επιθεώρησης Μεταλλείων.
Κύρωση του Κώδικα Διοικητικής Διαδικασίας και άλλες διατάξεις.
Στο άρθρο 164 του ΝΔ 210/1973/1973, περιγράφονται οι αρμοδιότητες του Τμήματος επιθεώρησης Μεταλλείων, σχετικά με τη διενέργεια ελέγχων σε μεταλλευτικούς χώρους.
Στην παρ. 3 του αρ. 61 του Ν. 4512/2018 (ΦΕΚ 5/Α), προβλέπεται ότι κατά των αποφάσεων του αρμόδιου Τμήματος Επιθεώρησης Μεταλλείων του Υπουργείου Περιβάλλοντος και Ενέργειας, με τις οποίες επιβάλλονται χρηματικά πρόστιμα ή περιοριστικά μέτρα στην έρευνα και στην εκμετάλλευση, καθώς και προσωρινή ή οριστική διακοπή του συνόλου ή μέρους των εργασιών έρευνας ή εκμετάλλευσης, μπορεί να ασκηθεί ενδικοφανής προσφυγή ενώπιον του Υπουργού Περιβάλλοντος και Ενέργειας μέσα σε αποκλειστική προθεσμία τριάντα (30) ημερών από την κοινοποίησή τους, αντίστοιχα.
Αφορά σε περιπτώσεις καταγγελιών και αναφορών ή εγγράφων που περιέρχονται στα Τμήματα Επιθεώρησης Μεταλλείων του ΣΕΒΕ ή του ΣΕΝΕ, από οποιοδήποτε φορέα (Ιδιώτες, Σωματεία εργαζομένων, Δήμους, Περιφέρειες, Αποκεντρωμένες Διοικήσεις, Υπουργεία, Ανεξάρτητες Αρχές, Εισαγγελικές Παραγγελίες κλπ) και αφορούν στη λειτουργία εξορυκτικών δραστηριοτήτων.
Η καταγγελία - αναφορά ή έγγραφο του προηγουμένου βήματος ανατίθεται σε Επιθεωρητή Μεταλλείων του αρμόδιου Τμήματος Επιθεώρησης Μεταλλείων (ΤΕΜ).
Ελέγχεται το περιεχόμενο της καταγγελίας - αναφοράς ή του εγγράφου προκειμένου να διαπιστωθεί αν εμπίπτει στις αρμοδιότητες του Τμήματος Επιθεώρησης Μεταλλείων του ΣΕΒΕ/ ΣΕΝΕ.
Σε περίπτωση που τα αναγραφόμενα στην καταγγελία - αναφορά ή έγγραφο δεν εμπίπτουν στις αρμοδιότητες των Τμημάτων Επιθεώρησης Μεταλλείων του ΣΕΒΕ/ΣΕΝΕ, ενημερώνεται εγγράφως η κατά περίπτωση αρμόδια Υπηρεσία ή φυσικό πρόσωπο που υπέβαλαν την αναφορά.
Στην περίπτωση καταγγελιών/αναφορών ή εγγράφων που εμπίπτουν στην αρμοδιότητα του Τμήματος, οπότε απαιτείται η διενέργεια επιτόπιας επιθεώρησης, δίνεται εντολή από τον Προϊστάμενο της Γενικής Διεύθυνσης του Σώματος Επιθεωρητών Ελεγκτών ΥΠΕΝ προς τους αρμόδιους Επιθεωρητές Μεταλλείων, να προβούν σε έλεγχο και αυτοψία προκειμένου να επιληφθούν τα αναγραφόμενα στην καταγγελία - αναφορά.
Πραγματοποιείται αυτοψία στο λατομικό/μεταλλευτικό χώρο, προκειμένου να εξεταστούν τα αναγραφόμενα στην καταγγελία/αναφορά ή έγγραφο.
Κατά την αυτοψία συγκεντρώνονται όλα τα αναγκαία στοιχεία. Επίσης δύναται να ζητηθούν στοιχεία προκειμένου η υπηρεσία να έχει πλήρη εικόνα και να ολοκληρωθεί ο έλεγχος με τρόπο αντικειμενικό και ορθό.
Με βάση τα όσα διαπιστώθηκαν από την αυτοψία και τα στοιχεία που τυχόν χορηγήθηκαν, συντάσσεται έκθεση αυτοψίας - ελέγχου από τους Επιθεωρητές που διενήργησαν τον έλεγχο και υποβάλλεται στην Υπηρεσία.
Σε περίπτωση που από τον έλεγχο διαπιστώνεται ασήμαντη ή μη παράβαση, συντάσσεται έγγραφο γενικών και ειδικών εντολών προς τον ελεγχόμενο, κατά περίπτωση.
Στην περίπτωση που διαπιστωθούν παραβάσεις της σχετικής Μεταλλευτικής/Λατομικής νομοθεσίας ο ελεγχόμενος καλείται να εκφράσει τις απόψεις του σχετικά με τις παραβάσεις που διαπιστώθηκαν εντός προθεσμίας τουλάχιστον πέντε (5) ημερών από τη μέρα λήψης του εγγράφου (αρ. 6 Ν. 2690/1999).
Εξετάζονται οι απόψεις που υποβλήθηκαν από τον ελεγχόμενο πριν το αρμόδιο Τμήμα Επιθεώρησης Μεταλλείων προβεί σε περαιτέρω ενέργειες.
Στην περίπτωση που οι απόψεις του ελεγχόμενου κριθούν βάσιμες τότε το αρμόδιο Τμήμα δεν προβαίνει σε ενέργειες επιβολής κυρώσεων.
Αφορά στην περίπτωση που οι απόψεις του ελεγχόμενου είναι ανεπαρκείς και δεν τεκμηριώνεται το βάσιμο των ισχυρισμών του. Στην περίπτωση αυτή συντάσσεται εισήγηση επιβολής χρηματικού προστίμου προς τον αρμόδιο προϊστάμενο του Τμήματος.
Βάσει της εισήγησης εκδίδεται Απόφαση επιβολής χρηματικού προστίμου, η οποία υπογράφεται από τον Προϊστάμενο του Τμήματος Επιθεώρησης Μεταλλείων του αρμόδιου Σώματος Επιθεώρησης, σύμφωνα με το άρθρο 59 του Ν. 4512/2018 .
Σε περίπτωση που η υπηρεσία ενημερωθεί για το γεγονός ότι δεν έχει ασκηθεί ενδικοφανής προσφυγή ενώπιον του Υπουργού Περιβάλλοντος & Ενέργειας, εντός τριάντα (30) ημερών από την ημέρα επίδοσης της Απόφασης επιβολής χρηματικού προστίμου, συντάσσεται χρηματικός κατάλογος και αποστέλλεται στην αρμόδια ΔΟΥ προς βεβαίωση του χρηματικού ποσού.
Στην περίπτωση που ασκηθεί εμπρόθεσμα ενδικοφανής προσφυγή ενώπιον του Υπουργού Περιβάλλοντος & Ενέργειας, το αρμόδιο Τμήμα Επιθεώρησης Μεταλλείων ενημερώνεται και αποστέλλει πλήρη φάκελλο της υπόθεσης μαζί απόψεις στην αρμόδια κατά περίπτωση υπηρεσία του ΥΠΕΝ, Διεύθυνση Μεταλλευτικών, Ενεργειακών και Βιομηχανικών Ορυκτών, Διεύθυνση Λατομείων Μαρμάρων και Αδρανών Υλικών, προκειμένου να εξεταστεί.
Το Τμήμα Επιθεώρησης Μεταλλείων λαμβάνει την σχετική Απόφαση με την οποία η προσφυγή γίνεται αποδεκτή από το Υπουργό Περιβάλλοντος και Ενέργειας.
Το Τμήμα Επιθεώρησης Μεταλλείων λαμβάνει την σχετική Απόφαση με την οποία η ενδικοφανής προσφυγή έχει απορριφθεί ή γίνεται μερικώς αποδεκτή από τον Υπουργό Περιβάλλοντος και Ενέργειας.
Συντάσσεται χρηματικός κατάλογος και αποστέλλεται στην αρμόδια ΔΟΥ προς βεβαίωση του χρηματικού ποσού, όπως αυτό καθορίστηκε στην σχετική απόφαση του Υπουργού Περιβάλλοντος & Ενέργειας .
Ο αρμόδιος Διευθυντής χρεώνει την εισερχόμενη αναφορά/καταγγελία/έγγραφο στο αρμόδιο Τμήμα.
Η ενημέρωση γίνεται με έγγραφο της υπηρεσίας στο οποίο αναφέρονται οι λόγοι μη αρμοδιότητας. Στην περίπτωση αρμοδιότητας άλλης υπηρεσίας η αναφορά/καταγγελία διαβιβάζεται αρμοδίως.
Σε περίπτωση που ο έλεγχος είναι διοικητικός και αφορά στο τηρούμενο αρχείο της Υπηρεσίας, ή στον τακτικό προγραμματισμό της υπηρεσίας δεν απαιτείται εντολή ελέγχου. Σε έκτακτες και επείγουσες περιπτώσεις η εντολή ελέγχου για επιτόπια αυτοψία δύναται να είναι και προφορική.
Η αυτοψία δύναται να πραγματοποιηθεί και με τη συνδρομή άλλων συναρμοδίων Υπηρεσιών (Αποκεντρωμένες Διοικήσεις, αρμόδια Δασαρχεία και Διευθύνσεις Δασών, αρμόδια Αστυνομικά Τμήματα, κλπ)
Είναι δυνατόν με έγγραφο της υπηρεσίας να ζητηθούν επιπρόσθετα στοιχεία, τα οποία δύναται να αποσταλούν σε φυσική ή και ηλεκτρονική μορφή.
Η εν λόγω έκθεση δύναται να λαμβάνει και αύξοντα αριθμό βάσει σχετικού αρχείου που τηρεί η υπηρεσία.
Το έγγραφο κοινοποιείται κατά περίπτωση στις συναρμόδιες Υπηρεσίες (Αποκεντρωμένες Διοικήσεις, αρμόδια Δασαρχεία και Διευθύνσεις Δασών, αρμόδια Αστυνομικά Τμήματα, Διεύθυνση Μεταλλευτικών, Ενεργειακών και Βιομηχανικών Ορυκτών, Διεύθυνση Λατομείων Μαρμάρων και Αδρανών Υλικών του ΥΠΕΝ κλπ).
Οι απόψεις του ελεγχόμενου δύνανται να υποβληθούν σε φυσική ή και ηλεκτρονική μορφή στο αρμόδιο Τμήμα Επιθεώρησης Μεταλλείων.
Σε περίπτωση που δεν υποβληθούν απόψεις η διαδικασία συνεχίζεται κανονικά.
Είναι δυνατόν όμως να κριθεί αναγκαία η αποστολή εγγράφου με εντολές /συστάσεις της υπηρεσίας, προκειμένου να αρθούν και τυχόν ασήμαντες αποκλίσεις που διαπιστώθηκαν.
Σύμφωνα με το ισχύον θεσμικό πλαίσιο το ύψος του προστίμου υπολογίζεται βάσει του άρθρου 59 του Ν. 4512/2018 και των ευρημάτων του ελέγχου.
Η απόφαση κοινοποιείται στις συναρμόδιες Υπηρεσίες (Αποκεντρωμένες Διοικήσεις, αρμόδια Δασαρχεία και Διευθύνσεις Δασών, αρμόδια Αστυνομικά Τμήματα, Διεύθυνση Μεταλλευτικών, Ενεργειακών και Βιομηχανικών Ορυκτών, Διεύθυνση Λατομείων Μαρμάρων και Αδρανών Υλικών του ΥΠΕΝ).
Η ενδικοφανής προσφυγή σύμφωνα με το Ν. 4512/2018 εξετάζεται υποβάλλεται κατά περίπτωση από την αρμόδια κατά περιπτωση υπηρεσία του ΥΠΕΝ, ήτοι Διεύθυνση Μεταλλευτικών, Ενεργειακών και Βιομηχανικών Ορυκτών, Διεύθυνση Λατομείων Μαρμάρων και Αδρανών Υλικών.
Επί της προσφυγής ο Υπουργός Περιβάλλοντος και Ενέργειας αποφαίνεται μέσα σε τρεις (3) μήνες από την άσκησή της.
Στην περίπτωση αυτή δεν απαιτείται ενέργεια της υπηρεσίας, καθώς με την Απόφαση του Υπουργού εξαφανίζεται η Απόφαση επιβολής προστίμου.
Παραλαβή αναφοράς/καταγγελίας ή εγγράφου
Ανάθεση σε αρμόδιο Επιθεωρητή Μεταλλείων
Έλεγχος αρμοδιότητας Τμήματος Επιθεώρησης Μεταλλείων
Διαπίστωση αρμοδιότητας - Έκδοση Εντολής ελέγχου
Διαπίστωση παραβάσεων - Κλήση σε ακρόαση
Αποδοχή απόψεων που υποβλήθηκαν από τον ελεγχόμενο
Μη αποδοχή απόψεων - Εισήγηση επιβολής χρηματικού προστίμου
Έκδοση Απόφασης επιβολής χρηματικού προστίμου
Ενημέρωση περί μη άσκησης ενδικοφανούς προσφυγής και βεβαίωση προστίμου
Ενημέρωση περί άσκησης ενδικοφανούς προσφυγής - Αποστολή απόψεων προς τον Υπουργό ΠΕΝ
Ενημέρωση περί έκδοσης Απόφασης αποδοχής της ενδικοφανούς προσφυγής
Ενημέρωση περί έκδοσης Απόφασης απόρριψης προσφυγής ή μερικής αποδοχής της
Έγγραφο δημόσιας υπηρεσίας/δημόσιου φορέα